
Kirkenyt 


Frivillige  ira  Kirken  og  muslimer  arbejder  side  om  side  i  Pasadena  i  Californien  for  at 
samle  hygiejnepakker,  som  senere  blev  sendt  til  nødstedte  i  Irak. 


Sidste  dages  hellige  og  muslimer 
forbereder  hjælp  til  Irak 


Sonja  Eddings  Brown 

I en  sidste  dages  hellig  kirkebyg- 
ning i  det  sydlige  Californien 
ændrede  verden  sig  en  smule  i 
maj  takket  være  et  særligt  samarbej- 
de og  et  tjenesteprojekt  for  at  hjælpe 
de  mennesker,  der  lider  under  kri- 
gen i  Irak. 

Det  var  den  første  humanitærind- 
sats mellem  muslimer  og  sidste 
dages  hellige,  som  blev  organiseret 
og  udført  i  Pasadena  i  Californien. 
Målet  var  at  skaffe  ca.  10  000  hygiej- 
nepakker til  nødstedte  familier  i  Irak. 
Projektet  var  del  af  en  stor  sending 
nødhjælp  fra  Kirkens  Humanitærtje- 


neste. Antallet  af  hygiejnepakker  var 
så  stort,  at  de  fyldte  tre  12  meter 
lange  containere. 

»Nødhjælpsarbejdere  i  Irak  har 
fortalt  os,  at  der  er  stort  behov  for 
disse  hygiejnepakker  til  familier,« 
sagde  ældste  Tad  R.  Callister,  der  er 
halvfjerdser-områdeautoritet.  Pakker- 
ne indeholder  bl.a.  sæbe,  håndklæ- 
der, tandbørster,  tandpasta  og 
kamme. 

Organisationerne  Nour  Interna- 
tional Aid  og  Mercy  Corps  Interna- 
tional fragtede  tingene  med  skib  fra 
Los  Angeles  til  Irak  via  Tyrkiet. 


Aktivitetssalen  i  Pasadena  Stavs- 
center  levede  op  til  sit  navn  ved 
denne  multikulturelle  aktivitet. 
Medlemmer  af  de  lokale  moskeer 
mødte  op  i  deres  traditionelle  klæde- 
dragter. Raymond  O.  Lowryjun., 
præsident  for  Pasadena  Stav,  bød  de 
300  frivillige  sidste  dages  hellige  og 
muslimer  velkommen  og  bad  indled- 
ningsbønnen.  Dr.  Yahia  Abdul-Rah- 
man,  leder  af  Islamic  Shura  Council 
of  Southern  California,  bad  også  en 
bøn  for  sit  folk.  Det  vidnede  om 
dagens  betydning,  at  begge  åndelige 
ledere  bad  for  næsten  de  samme 
velsignelser  for  deres  folk:  »Gud,  vil 
du  ikke  nok  passe  på  deres  familier 
og  velsigne  deres  indsats.« 

De  frivilliges  fælles  indsats  vil  være 
noget,  de  altid  vil  huske.  Da  med- 
lemmer af  Pasadena  Stav  arbejdede 
sammen  med  deres  nye  muslimske 
venner  i  timevis  og  lagde  vaskeklude, 
tandbørster  og  andre  artikler  til 
personlig  pleje  i  kasserne,  opdagede 
de,  hvor  meget  de  havde  til  fælles. 

»Vi  har  lige  talt  sammen,  og  jeg  har 
fundet  ud  af,  at  Hedab  bor  ved  siden 
af  en  af  mine  gode  venner!«  sagde 
Carolyn  Peterson  fra  Pasadena  Stav. 

De  fleste  muslimske  frivillige,  som 
f  eks.  Traore  Lacind  fra  Vestafrika, 
havde  aldrig  været  i  en  sidste  dages 
hellig  kirke.  »Da  de  i  moskeen  fortal- 
te, at  vi  kunne  hjælpe  i  dag,  ville  jeg 
gerne  med,«  sagde  hr.  Lacind.  »Det 
er  meget  anderledes  end  i  moskeen. 
Vi  tager  kun  derhen  for  at  bede.  I 
foretager  jer  så  mange  ting  i  jeres 
kirke.« 

Der  opstod  en  særligt  mindevær- 
dig stund,  da  muslimerne  bad  om 
lov  til  at  bruge  hjælpeforeningsloka- 
let  til  middagsbøn.  På  ganske  få 
minutter  fik  de  taget  skoene  af  og 
rullet  deres  bedetæpper  ud,  og  uden 
tøven  takkede  ca.  50  muslimer  Gud 
i  Jesu  Kristi  Kirke  af  Sidste  Dages 
Hellige.  Det  var  en  meget  ærbødig 
stund,  og  det  sagde  meget  om,  hvor 
velkomne  muslimerne  følte  sig. 


Venskabet  og  forståelsen  mellem  de 
to  trosretninger  blomstrede. 

Dr.  Yahia  Abdul-Rahman  udtrykte 
sin  beundring  for  Kirken:  »I  har  så 
mange  eksempler,  vi  kan  lære  af: 
Jeres  engagement,  jeres  frivillige 
arbejde  og  jeres  øjeblikkelige  indsats 
for  at  hjælpe  nødstedte  uden  for- 
ventning om  at  få  noget  igen.  Vores 
venskab  vil  vare  længere  end  blot  i 
dag.«  ■ 


Katastrofer  rammer,  medlemmer  samles 


Aimee  Hansen 


elv  om  naturkatastrofer  har 
ødelagt  hjem  og  ejendomme  i 


hele  verden  i  de  forgangne  måneder, 
har  Kirkens  medlemmer  sluttet  sig 
sammen,  hjulpet  hinanden  og  arbej- 
det for  deres  lokalsamfund. 

Tornadoer  i  USA 

Da  hen  ved  400  tornadoer  rasede 
gennem  det  centrale  og  sydøstlige 
USA  i  maj,  blev  omkring  20  sidste 
dages  helliges  familiers  hjem  ødelagt 
og  flere  hundrede  svært  beskadiget. 
Kirkens  medlemmer  og  naboer 
samlede  sig  for  at  rydde  op  i  deres 
byer  og  genopbygge  deres  tilværelse. 

Mindre  end  en  uge  efter,  at  uvejret 
satte  ind,  beskrev  G.  Tim  Goodman, 
præsident  for  Springfield  Stav  i 
Missouri,  medlemmernes  hurtige 
indsats  for  at  hjælpe  med  opryd- 
ningsarbejdet: »Uvejret  ramte  vores 
område  søndag  nat,  og  efter  blot  et 


par  timer  var  over  60  mennesker 
mødt  op  for  at  hjælpe  om  manda- 
gen. Derefter  har  vi  haft  ca.  100 
frivillige  hver  dag.  Vi  har  ryddet 
tagpap,  isolering  og  grene  væk, 
og  jeg  ved  ikke  hvad.  Det  bliver  et 
langvarigt  arbejde,  men  vi  har  da 
fået  hul  på  det.«  Medlemmer  fra  hele 
USA  har  også  givet  af  deres  midler 
og  tid  for  at  hjælpe  ofrene  for  torna- 
doerne. 

Flere  end  40  mistede  livet  i  uvej- 
ret. Men  lederen  af  Humanitærhjæl- 
pens Nødudrykning,  Garry  R.  Flake, 
sagde:  »Med  de  omfattende  ødelæg- 
gelser, tornadoerne  har  medført,  er 
det  et  mirakel,  at  antallet  af  omkom- 
ne ikke  er  højere.«  Medlemmer  i 
16  stave  fra  14  stater  blev  særligt 
hårdt  ramt  af  tornadoerne,  men 
ingen  medlemmer  af  Kirken  eller 
missionærer  er  kommet  til  skade. 

Tornadoerne  ødelagde  bl.a.  en 


missionærlejlighed.  Mange  kirkebyg- 
ninger er  også  svært  beskadigede, 
også  taget  på  besøgscentret  ved 
Liberty-fængslet.  Kirkens  bygninger 
er  blevet  repareret  og  besøgscentret 
genåbnet  for  gæster. 

Medlemmerne  har  fundet  styrke 
i  evangeliet  i  deres  kamp  på  grund 
af  deres  tab  og  opbygningen  af  deres 
hjem  og  byer.  »Vi  er  så  velsignede 
at  have  evangeliet  i  vor  tid,«  siger 
Marilynn  Barnes  fra  Springfield 
Stav  i  Missouri.  »Vi  kan  finde  fred, 
uanset  hvor  voldsomt  det  stormer 
omkring  os.« 

Oversvømmelser  i  Argentina 

Medlemmer  i  Argentina  har  hjul- 
pet hinanden  ved  bl.a.  at  leje  gum- 
mibåde og  redde  mennesker,  der  var 
strandet  på  tagrygge,  og  har  uddelt 
mad  og  medicin  efter  omfattende 
oversvømmelser  i  landet  i  maj. 

Efter  to  døgn  med  styrtregn,  som 
gav  en  halv  meter  regn  i  Santa  Fe, 


Medlemmer  fra  Springfield  Stav  i 
Missouri  rydder  op  efter  en  tornado. 
Hen  ved  400  tornadoer  ramte  i  maj  det 
centrale  og  sydøstlige  USA. 


100  000  måtte  evakueres  under  oversvømmelserne  i  Argentina  i  ma/,  heriblandt 

1000  medlemmer  af  Kirken.  Medlemmerne  flokkedes  om  hinanden  for  af  hjælpe  under 

katastrofen. 


der  ligger  i  det  nordøsdige  Argenti- 
na, gik  Salado-floden  over  sine 
bredder  og  tvang  godt  100  000  men- 
nesker fra  deres  hjem  -  heriblandt 
1000  medlemmer  af  Kirken.  Mange 
af  de  evakuerede  opholdt  sig  hos 
slægtninge,  men  over  500  søgte 
tilflugt  i  Kirkens  bygninger  i  Santa 
Fe,  hvor  Kirken  fremskaffede 
nødhjælp  og  generatorer.  De  fleste 
kunne  vende  hjem,  da  vandet  var 
sunket. 

Selv  om  23  omkom  i  oversvøm- 
melserne, og  der  skete  omfattende 
skader  på  ejendomme,  mistede 
ingen  af  Kirkens  medlemmer  eller 
missionærer  livet. 

For  at  hjælpe  dem,  der  var  ramt  af 
oversvømmelserne,  pakkede  Kirkens 
medlemmer  i  Buenos  Aires  5000 
kasser  med  mad  og  sendte  dem  til 
området  omkring  Santa  Fe.  Kasser- 
ne, der  bl.a.  indeholder  hovedernæ- 
ringsmidler  som  f.eks.  olie,  mel  og 
sukker,  kunne  dække  en  families 
behov  i  en  uge.  Medlemmerne 
uddelte  kasserne  gratis  fra  kirkebyg- 


ningerne til  de  nødstedte  medlem- 
mer og  andre  som  tegn  på  deres 
venskab. 

Kirken  købte  desuden  medicin, 
som  den  skænkede  til  Sundhedsmi- 
nisteriet i  Argentina,  og  gav  mange 
medlemmer  tæpper  og  puder. 
Kirkens  Humanitærcenter  i  Salt 
Lake  City  sendte  endvidere  tre  con- 
tainere med  vintertøj  for  at  hjælpe 
de  evakuerede  i  den  kommende 
vintertid.  ■ 


SARS  koster 
søster  livet  i 
Taiwan,  påvirlær 
Kirlæn  i  Asien 

Emily  Chien  og  Linda  Thorneli 

vordan  har  vores  datter  det?« 
var  de  sidste  ord,  som  Chen 
Ching-chiu  sagde  til  sin  mand,  Tang 
Shih  Hu,  da  de  talte  i  telefon,  inden 
hun  den  1.  maj  bukkede  under  for 
den  dødelige  og  yderst  akutte  luft- 


vejssygdom SARS.  Søster  Chen,  som 
var  oversygeplejerske  på  ottende 
sal  på  Taipei  Kommunehospital  i  Ho 
Ping,  blev  under  sit  arbejde  med 
patienterne  smittet  med  SARS. 

Søster  Chen,  47  år,  var  den  første 
blandt  plejepersonale  i  Taiwan,  som 
døde  af  sygdommen.  »Hendes 
uegennyttige  ånd  ...  er  et  eksempel 
for  alt  plejepersonale,«  sagde  Tai- 
wans præsident,  Chen  Shui-bian. 
Regeringen  tildelte  posthumt  søster 
Chen  en  officiel  anerkendelse.  Tai- 
peis  borgmester,  Ma  Ying-jeou,  og  en 
gruppe  kommunalpolitikere  holdt 
et  minuts  stilhed  dagen  efter  hendes 
død.  Borgmester  Ma  kaldte  søster 
Chen  »den  første  soldat,  som  har 
givet  sit  liv  i  kampen  mod  SARS.« 
Byen  har  æret  søster  Chen  ved  at 
indskrive  hendes  navn  på  byens 
martyrgrav. 

Søster  Chen  blev  døbt  i  januar 
2002.  Hun  efterlader  sig  sin  mand  og 
deres  syvårige  datter,  Chiaju.  De  er 
medlem  af  Hsin  Tien  Ward  i  Taipei 
Vestlige  Stav  I  Hong  Kong  støttede 
Kirken  bystyrets  forholdsregler  ved 
at  aflyse  møderne  i  Kirken  fra  uge  til 
uge  i  april.  Templet  i  Hong  Kong  var 
lukket  fra  den  29.  marts  til  den  24. 
april.  I  denne  tid  blev  der  gjort 
hovedrent  i  kirkebygningerne  og  - 
kontorerne.  Missionærerne  og  med- 
lemmerne blev  opfordret  til  at  gøre 
rent  i  deres  hjem  og  træffe  fornufti- 
ge forholdsregler,  hvor  de  færdedes. 

Med  de  lokale  kirkelederes  god- 
kendelse afholdt  familierne  nadver- 
møde  i  deres  hjem.  Søster  Lily  Lew 


KIRKENYT  SEPTEMBER  2003 


3 


Ricky  Wong  og  hans  familie  aftiolder  l<irl<emøder  i  deres  hjem  under  SARS-krisen. 
Sygdommen  tiar  kostet  en  søster  livet  i  Taiwan  og  påvirket  Kirkens  arbeide  i  Asien. 


fra  Victoria  Første  Gren  (engelsk)  i 
Hong  Kong  Internationale  Distrikt 
fortalte  om  en  vidunderlig  oplevelse 
ved  familiens  nadvermøde.  Hendes 
mand,  Gary,  som  er  grenspræsident, 
velsignede  nadveren,  og  deres  12- 
årige  søn,  Christopher,  omdelte  den. 
Christopher  spillede  salmen  »Press 
Forward,  Saints«  på  klaveret,  og 
deres  syvårige  datter,  Samatha, 
dirigerede.  Som  lektion  fortalte  de 
tre  mindste  børn  beretningen  om 
Kristi  opstandelse  og  brugte  billeder 
fra  Evangelisk  kunst. 

Nogle  steder,  hvor  der  ikke  er 
nogen  præstedømmebærer  til  at 
velsigne  nadveren,  tilbragte  familier- 
ne sabbatten  med  at  læse  i  skriften 
og  i  Kirkens  undervisningsmateria- 
ler 

»Mange  familier  har  fortalt,  at  de 
har  oplevet  de  mest  åndelige  og 
hellige  øjeblikke  i  deres  liv  ved  disse 
nadvermøder,«  siger  ældste  John  B. 
Dickson,  præsident  for  Det  Asiatiske 
Område.  »Men  en  af  de  største 
velsignelser  kommer,  når  vi  ser  de 
hellige  længes  efter  at  kunne  være 
sammen  igen.« 

Missionærerne  måtte  også  foreta- 


ge tilpasninger  i  deres  arbejde.  De  er 
ophørt  med  den  vestlige  skik  at  give 
hinanden  hånden  og  bruger  den 
kinesiske  måde  at  hilse  på  ved  at 
samle  hænderne  foran  sig  og  bukke 
let  eller  ved  at  hilse  med  ord.  Derud- 
over underviser  missionærerne  i 
parker  eller  en  eller  to  undersøgere 
ad  gangen  i  klasseværelser  i  kirken 
for  at  begrænse  antallet  af  menne- 
sker i  lukkede  rum. 

Også  Kirkens  medlemmer  har  ydet 
humanitærhjælp.  Hellige  fra  områ- 
derne Kwun  Tong  og  Tai  Po  i  Hong 


Kong  mødtes  den  17.  maj  for  at 
pakke  SARS-hygiejnekasser,  der 
skulle  uddeles  til  3000  familier  og 
enkeltpersoner  Kasserne  blev  givet 
til  folk  med  lav  indkomst,  som  ikke 
kunne  købe  sikkerhedsmidler  for  at 
hindre  spredningen  af  SARS. 

Eftersom  sygdommen  menes  at 
spredes  ved  hoste,  nys  eller  hånd- 
kontakt og  kan  overleve  på  overfla- 
der i  et  døgn,  var  der  50  ansigtsma- 
sker, desinficerende  creme,  flydende 
sæbe,  blegemiddel  og  et  papir  med 
sundhedsforskrifter  Kasserne  inde- 
holdt nok  til,  at  folk  kunne  klare  sig  i 
adskillige  uger. 

Desuden  gav  Kirken  78  kasser 
udstyr  til  Nethersole  Hospital  i  Tai  Po 
med  en  uges  forbrug  til  beskyttelse 
af  sundhedspersonalet.  Udstyret 
omfattede  ansigtsmasker,  operati- 
onskitler,  sterilt  tøj,  kapper,  kedel- 
dragter, skoovertræk  og  tøj  til  pa- 
tienterne. ■ 


Medlemmer  af  Kirken  i  Hong  Kong  pakker  hygiejnekasser  til  trængende  familier. 
God  hygiejne  bar  vist  sig  at  begrænse  spredningen  af  SARS,  en  virus  som  har  ramt 
Asien  særligt  hårdt. 

Stærke  familier  er  nøglen  til  fremtiden, 
fortæller  præsident  Hincldey  nationalt 
forum 


At  styrke  familien  er  af  »afgørende 
.  betydning  for  at  bygge  bro  til 
fremtiden,«  sagde  præsident  Hinck- 
ley  til  6500  tilhører  på  University  of 
Denver  i  Colorado  den  22.  april. 
Samfundet  kan  ikke  ødelægge  famili- 
en -  med  de  værdier,  det  må  bygge 
på  -  uden  at  underminere  landets 
styrke,  sagde  han. 

»Den  største  udfordring,  som 
dette  land  står  over  for,  er  efter  min 
mening  familiernes  problem,  som 
forårsages  af  vildledte  forældre  og 
giver  vildledte  børn,«  sagde  præsi- 
dent Hinckley.  »Familien  er  samfun- 
dets vigtigste  enhed.  Jeg  tror  på,  at 
den  er  indstiftet  af  den  Almægtige. 
Et  land  kan  ikke  nå  længere,  end 
dets  familiers  styrke  tillader.« 

Talen  var  en  del  af  en  række  taler 
i  2003,  sponseret  af  Colorado  State 
University  og  University  of  Denver 
»Bro  til  fremtiden:  Amerikansk  histo- 
rie og  værdier  i  lyset  af  den  11.  sep- 
tember« er  en  udforskning  af  de 
amerikanske  værdier,  sagde  rektor 
ved  University  of  Denver,  Daniel  L. 
Ritchie.  Blandt  de  øvrige  talere  kan 
nævnes  tidligere  senator  John 
Glenn,  general  H.  Norman  Schwarz- 
kopf, ærkebiskop  Desmond  M.  Tutu 
samt  avisredaktøren  George  F.  Will. 

Rektor  Ritchie  sagde  til  Church 
News,  at  præsident  Hinckley  blev 


opfordret  til  at  tale  på  grund  af  hans 
internationale  ry  og  forummets 
arrangørers  ønske  om  at  lære  mere 
om  de  værdier,  han  belærer  om. 

Præsident  Hinckley  nævnte  krigen 
i  Irak  og  bemærkede,  at  der  stadig 
er  meget  at  gøre  for  at  skabe  fred  i 
verden.  »Men,«  tilføjede  han,  »der  er 
broer,  som  vi  må  bygge,  ikke  kun 
uden  for,  men  i  vores  land,  vigtige 
broer,  foruden  hvilke  landet  vil 
opleve  yderligere  forfald.« 

Præsident  Hinckley  forklarede, 
at  det  ikke  er  stedet  eller  »hjemmets 
fysiske  rammer«,  men  forældrene, 
der  er  afgørende  for  et  hjems  kvali- 
tet. 

»Når  vi  tænker  på  fremtiden,  ser 
jeg  kun  ringe  mulighed  for  at  forbed- 
re vores  værdier,  medmindre  vi  kan 
styrke  ansvarsfølelsen  og  accepten 
af  den  afgørende  kendsgerning,  at 
det  er  et  enormt  og  livslangt  ansvar 
at  være  far  og  mor,«  sagde  han. 

Præsident  Hinckley  nævnte  flere 
faktorer,  som  har  ført  familierne  til 
deres  nuværende  tilstand,  heriblandt 
pornografi,  narkotika,  skilsmisse  og 
»resultaterne  af  tøjlesløs  sex.«  Han 
gav  råd  om,  hvordan  familierne  kan 
gøres  bedre  og  stærkere,  fremlagde 
familieaftenprogrammet  og  opfor- 
drede familierne  til  at  se  hen  til  Gud. 

»Jeg  vil  påstå,  at  hvis  vi  vil  arbejde 


Præsident  Gordon  B.  Hinckley  taler 
i  Denver  i  Colorado  om  behovet  for  at 
styrke  familierne. 

på  at  vende  familierne  i  Amerika  til 
Gud,  og  hvis  de  vil  anerkende  ham 
som  vores  guddommelige  Fader, 
som  universets  hersker,  som  ham 
der  giver  alt  godt,  vil  der  ske  vidun- 
derlige ting,«  sagde  han. 

Hvis  vi,  som  enkeltpersoner  og 
som  forældre,  vil  bruge  vores  kræfter 
på  at  læse  gode  bøger  i  hjemmet, 
bl.a.  læse  i  skriften,  ønske  at  få  en 
uddannelse  og  være  høflige  over  for 
hinanden,  sagde  præsident  Hinckley, 
da  kan  et  land,  som  er  en  militær 
stormagt,  blive  et  moralsk  lys  for 
verden.  ■ 

Fra  Church  News,  26.  april  2003- 

BYU  opretter  et 
professorat  opkaldt 
efter  Marjorie  Pay 
Hinckley 

V'"ed  en  ceremoni  den  29.  april  på 
Brigham  Young  University,  stifte- 
de universitetet  Marjorie  Pay  Hinck- 
ley-professoratet  i  Socialt  Arbejde  og 
Samfundsvidenskab. 

Søster  Hinckley  overværede 
ceremonien  sammen  med  sin  mand, 


KIRKENYT  SEPTEMBER  2003 


5 


Præsident  Hincldey 

modtager  sin 

9.  æresdolctorgrad 

ræsident  Gordon  B.  Hinckley 
blev  rost  til  skyerne  som  »en 
ung  mand,  der  besluttede,  at  han 
ikke  ville  gøre  som  de  andre«,  og 
som  blev  »en  stor  leder  inden  for 
tro,  uddannelse  og  høje  idealer, 
hvilket  har  påvirket  mennesker  i 
hele  verden«.  Den  6.  maj  blev  han 
af  Salt  Lake  Community  College 
tildelt  en  æresdoktorgrad. 

Præsident  Hinckley  var  blandt 
fire,  som  blev  tildelt  en  æresdok- 
torgrad ved  en  fest,  der  blev  af- 


Herover:  Randall  Mackeyj.  til  venstre, 
bestyrelsesformand  for  Salt  Lake 
Community  College,  overrækker 
præsident  Gordon  B.  Hinckley  en 
æresdoktorgrad. 

holdt  af  skolens  rektor,  H.  Lynn 
Cundiff  Det  er  profetens  niende 
æresdoktorgrad.  ■ 


præsident  Gordon  B.  Ilinckley,  og 
medlemmer  af  familierne  Hinckley 
og  Pay.  Præsident  Thomas  S.  Mon- 
son,  førsterådgiver  i  Det  Første 
Præsidentskab,  præsident  James  E. 
Faust,  andenrådgiver  i  Det  Første 
Præsidentskab,  samt  ældste  Richard 
G.  Scott  og  ældste  Henry  B.  Fyring 
fra  De  Tolv  Apostles  Kvorum  var 
også  til  stede. 

Det  var  også  præsident  og  søster 
Hinckleys  66  års  bryllupsdag. 

De  problemer,  der  omgiver  ægte- 
skaberne og  familierne,  er  store, 
sagde  tidligere  rektor  for  universite- 
tet, ældste  Merrill  J.  Bateman  fra  De 
Halvfjerds,  men  søster  Hinckleys  liv 
kan  være  til  trøst  og  velsignelse  for 
mange.  »Hun  udstråler  stor  glæde 
og  optimisme.« 

Søster  Hinckley  var  tydeligt  over- 
vældet over  anerkendelsen.  »Jeg  ser 
det  som  en  stor  ære  og  en  overra- 
skelse, der  gør  mig  noget  beklemt. 
Jeg  bliver  ikke  alene  hyldet  med 


Mariorie  Pay  Hinckley,  præsident  Gordon 
B.  Hinckleys  hustru,  blev  på  Brigham  Young 
University  hyldet  med  et  professorat, 
der  har  fået  navn  efter  hende. 


dette  professorat,  men  jeg  er  også 
noget  rørt,  eftersom  vi  har  66  års 
bryllupsdag.« 

»Der  er  intet,  som  verden  har 
større  behov  for  end  stærke  hjem 
og  stærke  familier,«  sagde  hun. 

Præsident  Hinckley  udtrykte  sin 
taknemmelighed  for  sin  ledsager 
gennem  66  år.  »Hun  har  været  en 
fantastisk  mor,  en  fantastisk  bedste- 
mor, en  fantastisk  ven  og  en  fanta- 
stisk nabo  og  en  velgører  af  den 
bedste  slags,«  sagde  han. 

Adskillige  har  doneret  store  beløb 
i  søster  Hinckleys  navn  til  denne 
stilling,  sagde  præsident  Bateman. 
Den  vil  have  fire  hovedformål:  At 
hjælpe  fakultetsmedlemmer  og 
studerende  med  at  fokusere  på 
familien  gennem  forskning  og  ud- 
dannelse, at  udvide  undervisningen 
ved  foredrag  og  mentor-vejledning, 
at  øge  samfundets  engagement  i 
familieanliggender  og  at  tjene.  ■ 


Kunstnere 
udmærker  sig  i 
konkurrence 

Lisa  Ann  Jackson 

Den  sjette  internationale  kunst- 
konkurrence, som  omfattede 
værker  lige  fra  traditionelle  oliemale- 
rier til  collager  af  perler  og  halm,  og 
som  er  sponseret  af  Kirkens  muse- 
um for  de  sidste  dages  helliges  kunst 
og  historie,  har  tildelt  priser  til  sidste 
dages  hellige  kunstnere  fra  hele 
verden. 

»Dette  er  en  af  de  fineste  samlin- 
ger af  kunst  med  sidste  dages  helligt 
islæt,«  siger  inspektøren  for  Kirkens 
museum,  Robert  O.  Davis,  der  har 
været  dommer  ved  konkurrencen. 
»Kunstnerne  har  indsendt  værker, 
der  er  ambitiøse  og  gennemtænkte, 


Deffe  billede,  udført  med  ridseteknik,  Brightly  Beams  Our  Father^s  Mercy, 

af  Joseph  Lasura,  er  en  af  den  171  kunstgenstande,  der  blev  udstillet  på  den  sfette 

internationale  kunstkonkurrence. 


Og  som  på  levende  vis  udtrykker 
deres  visuelle  indhold.« 

Konkurrencens  tema  var  »Sidste 
dages  hellige  i  går  og  i  dag:  Tro, 
historie  og  liv«  og  tiltrak  over  700 
kunstværker  fra  sidste  dages  hellige 
kunstnere  fra  30  lande.  Blandt  de 
indsendte  værker  blev  171  udvalgt 
til  udstilling  ved  museets  sjette 
internationale  kunstkonkurrence. 
Tyve  værker  blev  tildelt  en  præmie 
på  500  dollars  hver,  og  seks  af  vær- 
kerne blev  tildelt  en  »købspræmie« 
og  blev  en  del  af  museets  permanen- 
te samling. 

Udstillingen  kan  ses  på  Kirkens 
museum  for  de  sidste  dages  helliges 
kunst  og  historie  til  og  med 
september.  Den  kan  også  ses  på 
www.lds.org/museum.  Klik  på 
de  engelske  ord  »Exhibits  and 
Galleries«,  »Current  Exhibits«  og 
dernæst  »Sixth  International  Art 
Competition«. 

Konkurrencen  i  år  tiltrak  en  bred 
vifte  kunstværker.  Blandt  de  præmie- 
rede var  et  håndknyttet  tæppe  med 
et  billede  af  Lehis  syn  af  livets  træ, 
et  akrylmaleri  på  papier-måché  med 
billeder  fra  Kirkens  historie  i  vor  tid 
samt  et  foto  af  en  lejlighed,  der  er 
tapetseret  med  billeder  af  Frelseren 
og  Kirkens  ledere,  en  bronzestatue 
af  børn  der  venter  spændt  ved  post- 
kassen på  brev  fra  deres  missionær- 
bror, samt  et  værk  der  skildrer  uni- 
verset. 

»Kunstværkerne  omfatter  mange 
forskellige  stilarter,  kunstformer  og 
kulturelle  synspunkter«,  siger  bror 


Davis.  Og  det  er  netop  formålet  med 
konkurrencen.  De  ansatte  ved  muse- 
et håber  at  kunne  opmuntre  sidste 
dages  hellige  kunstnere,  både  pro- 
fessionelle og  amatører,  til  at  skabe 
værker,  der  viser  evangeliet  gennem 
kunstnernes  personlige  og  kulturelle 
øjne.  Museet  håber  at  kunne  opløfte 
de  besøgende  med  evangeliecentre- 
ret  kunst  og  at  kunne  opdage  kunst- 
nere, som  Kirken  kan  bruge  frem- 
over -  til  at  udføre  kunstværker  i 
f  eks.  templer,  besøgscentre  eller 
Kirkens  blade. 

Bror  Davis  nævner  eksemplet  med 
Walter  Rane.  Han  var  en  talentfuld 
kunstner,  som  ellers  ikke  malede 
religiøse  motiver.  Men  de  ansatte 
ved  Kirkens  museum  fattede  stor 


interesse  for  hans  talent  og  stil  og 
opfordrede  ham  til  at  arbejde  med 
religiøse  temaer.  I  dag  har  bror  Rane 
malet  adskillige  malerier  til  Kirkens 
museum  og  andre  formål. 

»Vi  opdager  virkelig  kunstnere 
i  forbindelse  med  konkurrencen, 
og  det  er  et  af  vore  mål,«  siger  bror 
Davis.  »Vi  forsøger  at  opmuntre 
kunstnere  i  hele  verden,  som  aldrig 
har  deltaget  før,  til  at  indsende 
værker,  og  også  dem,  hvis  værker 
vi  har  set  før.« 

Museet  er  allerede  ved  at  planlæg- 
ge den  syvende  internationale  kunst- 
konkurrence, der  afholdes  i  2006. 
Temaet  er  »Vores  tros  arv«.  Oplysnin- 
ger om  den  næste  konkurrence  kan 
ses  på  www.lds.org/museum.  ■ 

Den  første  kirkebygning  i  Guyana  blev  indviet  i  marts^  15  år  efter  de  første 
missionærer  kom  dertil,  I  dag  er  Guyana  det  hurtigst  voksende  området  i  Den 
Vestindiske  Mission. 


Første  kirkebygning  i  Guyana  indviet 

Wayne  Borrow  . 

Indvielsen  af  den  første  kirkebyg- 
ning i  Guyana,  en  republik  i  det 
britiske  statssamfund,  der  ligger 
mellem  Venezuela  og  Surinam  ud  for 
Sydamerikas  nordkyst,  er  en  milepæl 
i  Kirkens  fremgang  på  stedet,  efter 
de  første  missionærer  kom  for  15 
år  siden. 

Der  er  nu  1250  medlemmer  af 
Kirken  i  fire  grene,  hvilket  er  en 
tidobling  på  ti  år.  Guyana  er  det 
hurtigst  voksende  område  i  Den 
Vestindiske  Mission,  sagde  præsident 
M.  Don  Van  Noy 

Samtidig  med  at  den  første  kirke- 
bygning er  blevet  indviet  i  George- 
town, »er  der  bugnende  f^^ldt  i  begge 
grene,  og  vi  er  nødt  til  at  dele  dem,« 
siger  præsident  Van  Noy.  »Hver  gren 
udfylder  kirkebygningen.«  Han 
håber,  at  der  snart  kan  blive  opført 
flere  bygninger  i  byerne  New  Am- 
sterdam og  Parika. 

»Jeg  betragter  Kirkens  fremtid  i 
Guyana  som  vældig  god«,  sagde  han. 
Indvielsen  af  kirkebygningen  den  15. 


marts,  hvor  250  medlemmer  deltog, 
er  et  eksempel  på  Kirken  i  aktion. 

Præsident  Van  Noy  bad  i  sin  indvi- 
elsesbøn  for,  at  medlemmerne  ville 
»bruge  bygningen  som  tilflugtssted  i 
svære  tider  og  som  et  sted  at  glæde 
sig  over  vor  himmelske  Faders  her- 
lighed.« 

Ved  indvielsen  talte  også  George- 
towns borgmester,  Hamilton  Green. 
Han  udtrykte  sin  værdsættelse  af  Kir- 
kens »styrke  af  og  interesse  for  sine 
medlemmer«  og  bemærkede  Kirkens 
»interesse  i  familie  og  samfund.« 

Denne  begivenhed,  sagde  borg- 
mester Green,  bør  »bruges  som 
katalysator  til,  at  medlemmerne, 
ældsterne  og  missionærerne«  vil 
bede  Guyanas  ledere  om  at  »stillet 
sig  ved  roret  i  vore  skibe«  og  styre 
Guyana  på  retfærdighedens  kurs. 
Han  påpegede,  at  han  var  særligt 
imponeret  over  og  glad  for  alle 
de  unge,  der  deltog  i  begivenheden. 

Præsident  Remo  Augustus  Kippins 
fra  Georgetown  Gren  talte  om  forføl- 


gelsen af  de  hellige  førhen  og  sagde, 
at  de  trods  strabadserne  holdt  ud. 
»Det  må  medlemmerne  i  Guyana 
huske  på  og  samle  tro  gennem  disse 
erfaringer,«  sagde  han  ved  indviel- 
sen. 

Præsident  Leyland  Mingo  fra  Gar- 
den Park  Gren,  som  deler  kirkebyg- 
ning med  Georgetown  Gren,  gav  et 
historisk  perspektiv  af  den  foregåen- 
de lejede  kirkebygning  i  Guyana, 
hvor  »det  også  regnede  inde,  når  det 
regnede  udenfor.  Når  det  regnede 
meget,  blev  stueetagen  oversvøm- 
met.« Han  takkede  for  den  nye 
bygning  og  tilføjede,  at  de  sidste 
dages  hellige  skal  »ses  som  gørende 
godt«  i  alle  henseender,  for  Herren 
Jesus  Kristus  er  Kirkens  overhoved. 

De  første  missionærer  kom  til 
Guyana  i  1988,  og  et  år  senere  blev 
Kirken  anerkendt  officielt.  Snart 
derefter,  den  17.  marts  1989,  blev 
der  oprettet  en  gren  med  23  med- 
lemmer. Ældste  M.  Russell  Ballard 
fra  De  Tolv  Apostles  Kvorum  besøgte 
og  indviede  landet  til  forkyndelse  af 
evangeliet. 

Guyanas  statsoverhoved  på  det 
tidspunkt,  Desmond  Hoyte,  var 
gæst  ved  en  middag  i  1992,  afholdt 
af  ældste  Stephen  D.  Nadauld,  som 
dengang  var  halvfjerdser  og  medlem 
af  præsidentskabet  for  Det  Nord- 
amerikanske Sydøstlige  Område. 
Landet  var  en  del  af  Trinidad  og 
Tobago  Mission  indtil  1994,  hvor 
det  blev  en  del  af  Den  Vestindiske 
Mission.  ■ 

Fra  Church  News,  19.  april  2003. 

Familiedagen  2003 

Lørdag  den  3.  maj  åbnede  stavs- 
bygningen  på  Maglegårds  Allé  i 
Søborg  dørene  til  den  årlige  Familie- 
dag i  tidsrummet  12:30  til  16:30. 

Dette  var  anden  gang  i  det,  der  er 
planlagt  til  at  blive  en  tilbagevenden- 
de maj -begivenhed. 

Familiedagen  er  en  aktivitet  rettet 
mod  både  ikke-medlemmer  og 
medlemmer.  Den  har  intet  missione- 
rende indhold  udover  budskabet,  at 
det  er  sjovt  at  være  en  familie. 

Grunden  til,  at  Familiedagen  er 
lagt  i  maj,  er,  at  FN  for  adskillige  år 
siden  udnævnte  den  15.  maj  som 
Familiedag.  Familie  er  noget  de 
fleste  uanset  tro  kan  relatere  til, 
og  det  er  en  god  chance  for  at  vise 
vores  omgivelser,  hvad  vi  står  for. 

Forud  var  der  gået  et  enormt 
stykke  arbejde,  ledet  af  Heidi  Ring- 
heim  som  tovholder,  men  trækken- 
de på  adskillige  medlemmer  over 
hele  Sjælland. 

Der  var  blevet  sendt  700  plakater 
ud  til  biblioteker,  og  Søborg  Wards 
AP  og  UP  havde  ugen  før  uddelt 
1700  flyers  i  området  omkring  Mag- 
legårds Allé.  Samme  APAJP  havde 
også  pakket  samtlige  plakater  til 
afsendelse.  De  havde  i  hvert  fald 
ingen  problemer  med  at  huske 
datoen  for  Familiedagen! 

Der  var  lagt  et  spændende  pro- 
gram: 

Der  var  idé-boder,  hvor  man 
kunne  få  inspiration  til  en  sjov  fød- 


Josephine  Hall  Hansen  og  Ane  Marie  Kofod  laver  silketryk. 


selsdag,  aktiviteter  uden  for  hjem- 
met eller  ideer  til  sprogs  timulerende 
aktiviteter.  Boden,  der  rykkede  mest, 
var  nok  den,  hvor  man  kunne  smage 
mad,  der  var  produceret  af  enkle 
forrådsprodukter.  Det  kom  vist  bag 
på  de  fleste  af  de  tilstedeværende,  at 
det  rent  faktisk  smagte  godt!  Slut 
med  dårlige  undskyldninger  for  ikke 
at  bruge  af  forrådet! 

Udover  idé-boderne  var  der  værk- 
steder, hvor  man  kunne  lave  sit  eget 
familietræ,  dygtigt  ledet  af  Helen 
Meilsøe,  eller  skabe  ting  ud  af  hjem- 
melavet modellervoks,  under  opsyn 
af  Florence  Edsberg,  eller  kreere  sit 
eget  T-shirtmotiv  og  få  det  trykt  på 
en  T-shirt,  tålmodigt  assisteret  af  Ane 
Marie  Kofod. 

For  børnene  alene  var  der  tegne- 
konkurrence. Børnene  kunne  med- 


bringe deres  tegning  eller  tegne  den 
på  stedet.  Det  var  et  hit.  Det  vides 
ikke,  om  det  er  fordi,  vi  har  specielt 
mange  kunstneriske  talenter  i  Stor- 
københavn, eller  om  det  var  tilfæl- 
digt, men  alle  tegningerne  var  fanta- 
stiske i  deres  farvevalg  og  detaljer. 
Det  må  have  været  svært  at  være 
dommerpanel,  men  langt  om  længe 
blev  der  kåret  en  vinder  i  hver  deres 
kategori. 

Én  ting  er  at  være  familie,  en 
anden  ting  er  at  kunne  samarbejde. 
Til  dagen  var  der  kreeret  en  familie- 
dyst, hvor  man  skulle  teste  samar- 
bejdsevner, hurtighed,  styrke  og 
mod.  Vi  formoder,  at  alle  fik  lært  lidt 
mere  om  dem  selv,  deres  ægtefælle 
og  børn  i  det  forløb.  Det  står  alle  frit 
for  at  gå  i  træningslejr  til  næste  års 
prøvelser  med  det  samme. 

Belle  Hall  Hansen  vandt  dagens 
tegnekonkurrence. 

Under  hele  arrangementet  var  der 
en  aldeles  velassorteret  café,  hvor 
man  for  meget  billige  penge  kunne 
læske  ganen  og  stille  sulten. 

Dagens  scoop  var  foredraget  af  Pia 
Ringheim,  der  i  mange  år  var  leder  af 
Stephen  Coveys  Familie  og  Hjem- 
afdeling. Godt  nok  havde  vi  helt 
ekstraordinært  haft  mulighed  for  at 
opleve  manden  selv  tirsdagen  før, 
men  Pia  Ringheim  løftede  arven  flot, 
da  hun  på  dansk  gennemgik  De  7 
Gode  Vaner  for  Familien.  Meget 
generøst  var  der  en  bog  og  oversat 
materiale  til  hver  familieenhed  til 
stede.  Salen  var  fuld,  og  vi  formoder, 
at  alle,  der  deltog,  nu  har  redskaber- 
ne til  at  arbejde  videre  med  disse 
input. 

Familiedagen  var  et  stort  arbejde 
at  arrangere  og  sætte  op  for  de 
involverede.  Vi  takker  alle,  der  del- 
tog, og  alle  der  hjalp  med  at  få  dagen 
til  at  hænge  sammen. 

Hvis  alt  går  som  planlagt,  vil  næste 
års  Familiedag  finde  sted  kort  efter 


åbenthus-ugerne  i  templet.  Det  er 
alle  tiders  chance  for  os  at  få  endnu 
flere  af  vores  venner  med,  så  vi 
uanset  tro  kan  hygge  os  sammen 
med  vores  familier  med  sjove  aktivi- 
teter. ■ 

Kristina  Bendeke, 

informationsformidler,  Søborg  Ward. 


Kirken  i  Danmark 
indstifter  ny 
))Familiepris(( 

Ianledning  af  at  næste  år  (2004)  er 
10-års  jubilæet  for  det  internatio- 
nale Familieår  har  Kirkens  Informati- 
ons- og  Samfundstjeneste  indstiftet 
en  ny  pris,  »Familieprisen«.  Prisen  vil 
første  gang  blive  uddelt  på  FN' s 
internationale  familiedag  den  15.  maj 
2004,  og  fremover  er  det  planen  at 
uddele  prisen  hvert  år  på  den  inter- 
nationale familiedag. 

Til  støtte  for  familiens  rolle  i  det  danske 
samfund 

Formålet  med  prisen  er  at  opmun- 
tre og  anspore  en  person  eller  en 
organisation,  der  aktivt  arbejder  for 
at  bevare  og  styrke  familien  som 
samfundets  grundlæggende  bestand- 
del, eller  som  har  ydet  en  betydelig 
indsats  for  at  fremme  og  støtte 
familiens  rolle  i  det  danske  samfund. 
Samtidig  forventer  vi,  at  uddelingen 
af  prisen  vil  være  en  god  anledning 
til  at  gøre  opmærksom  på  Kirkens 
indstilling  til  familiens  betydning. 


»Family  ties«  porcelænsfiguren,  som  er 
en  del  af  Familieprisen. 

Hvem  kan  modtage  prisen? 

Kriterierne  for  at  være  værdig  til  at 
modtage  Familieprisen  er,  at  perso- 
nen eller  organisationen  har  ydet  en 
væsentlig  indsats  for  at  enten  - 

•  skabe  opmærksomhed  omkring 
vigtigheden  af  stærke,  velfunge- 
rende familier  som  basis  for  et 
velfungerende  samfund 

•  skabe  offentlig  opmærksomhed  på 
familien  som  resurse 

•  skabe  gode  rammer  for  forældre 
og  børns  samvær 

•  styrke  familier  og  forebygge  split- 
telse af  familier 

•  styrke  og  udbrede  sunde  familie-  , 
værdier  og  traditioner 

Medlemmerne  spiller  en  vigtig  rolle 

Medlemmer  af  Kirken  kan  ikke 
indstilles  til  prisen.  Til  gengæld  vil 
medlemmerne  spille  en  rigtig  vigtig 
rolle  i  udvælgelsen  af  prismodtage- 
ren. Det  er  nemlig  medlemmerne  i 
Københavns  Stav  og  Århus  Stav,  som 
skal  indstille  kandidater  til  prisen. 
Alle  medlemmer  har  ret  til  at  komme 
med  indstillinger.  Faktisk  er  det  helt 
afgørende,  at  vi  modtager  indstillin- 
ger på  mange  gode  kandidater  for  at 
kunne  foretage  en  udvælgelse  på  et 


10 


ordentlig  grundlag.  Vi  håber  derfor, 
at  medlemmerne  rundt  om  i  enhe- 
derne har  antennerne  ude,  når  I 
hører  om  nogen,  som  kunne  være 
en  værdig  kandidat.  Det  kan  være 
gennem  medierne,  gennem  jeres 
kontakter  i  jeres  nærområder,  eller 
nogen  I  kender. 

Indstillinger  til  prisen  kan  foregå 
hele  året  på  en  særlig  indstillings- 
blanket,  som  man  kan  få  hos  biskop- 
pen. Dog  skal  indstillinger  til  Fami- 
lieprisen være  Familiepriskomiteen  i 
hænde  inden  den  15.  april  for  at 
komme  i  betragtning  til  årets  uddeling. 

Familieprisen 

Selve  prisen  består  af  porcelænsfi- 
guren  »Family  Ties«  og  derudover 
selvfølgelig  den  ekstra  opmærksom- 
hed omkring  det  arbejde,  som  pris- 
modtageren udfører.  I  forbindelse 
med  prisoverrækkelsen  vil  der  blive 
holdt  en  reception,  som  pressen 
også  inviteres  med  til.  På  den  måde 
vil  prisuddelingen  også  give  en  god 
anledning  til  at  øge  opmærksomhe- 
den på  Kirken  og  dens  indstilling  til 
familien.  ■ 

Møde  med  Bertel 
Haarder 

På  foranledning  af  Ford  Steven- 
son, formand  for  »Friends  and 
Descendants  of  Denmark«,  blev  et 
møde  arrangeret  mellem  Bertel 
Haarder,  minister  for  integration  og 
europæiske  anliggender,  og  ældste 


Fra  venstre  ses  Marlin  K.  Jensen  fra  områdepræsidentskabet^  minister  for  integration 
og  europæislte  anliggender  Bertel  Haarder,  Københavns  stavspræsident  Jens  Hjarup 
Andersen  og  missionspræsident  Hudson. 


Marlin  K.  Jensen,  andenrådgiver  i 
områdepræsidentskabet.  Dette 
møde  foregik  på  Bertel  Haarders 
kontor  fredag  den  14.  februar. 

Med  til  mødet  var  desuden  stavs- 
præsident  Jens  Hjarup  Andersen, 
missionspræsident  Gary  Hudson  og 
Kirkens  informationschef  i  Danmark 
Niels-Ove  Andersen. 

Bertel  Haarder  modtog  delegatio- 
nen med  stor  åbenhed  og  høflighed 
og  udtrykte  sin  respekt  for  Kirkens 
standpunkter,  specielt  hvad  angår 
vores  tro  på  familiens  positive  betyd- 
ning for  samfundets  udvikling.  I 
forbindelse  med  dette  emne  blev 
Kirkens  reklamer  for  familien 
(Homefront)  bragt  på  banen  for  at 
vurdere  mulighederne  for,  at  disse 
kunne  præsenteres  i  danske  medier. 

Dette  er  ikke  muligt  på  nuværen- 
de tidspunkt,  da  dansk  lovgivning 
forbyder  reklame  med  religiøse  eller 
politiske  budskaber. 

Ældste  Jensen  udtrykte  en  tak  for 
ministerens  interesse  i  vores  kirke 
og  dens  principper  og  overbragte 


Bertel  Haarder  en  speciel  CD  med 
Mormontabernakelkoret  samt  præsi- 
dent Gordon  B.  Hinckleys  bog  »Stan- 
ding  for  Something«.  Bertel  Haarder 
har  en  forkærlighed  for  Mormonta- 
bernakelkoret og  dets  musik  og  blev 
specielt  begejstret,  da  delegationen 
kunne  bekræfte,  at  koret  vil  besøge 
og  optræde  i  Danmark  i  2005,  sam- 
me år  vi  fejrer  vores  nationale  digter 
H.  C.  Andersen,  og  samme  år  vi  som 
kirke  kan  mindes  Joseph  Smiths  200 
års  fødselsdag. 

Bertel  Haarder  blev  naturligvis 
informeret  om  vores  byggeri  af 
templet  på  Priorvej  og  blev  inviteret 
til  sammen  med  sin  familie  at  kom- 
me til  de  åbenthus-arrangement, 
Kirken  vil  afliolde  i  foråret  2004. 
Ministeren  modtog  med  taknemme- 
lighed invitationen  og  sagde,  at  det 
var  en  ære  for  København,  at  de 
sidste  dages  hellige  havde  besluttet 
at  bygge  og  placere  deres  tempel  i 
Danmarks  hovedstad.  ■ 
Jens  Hjarup  Andersen, 
stavspræsident  i  Københavns  Stav. 

De  n/e  telte  uden  for  kirkebygningen  i  Søborg. 


Er  Ægyptens  pyramider  flyttet  til  Søborg? 


Lørdag  morgen  d.  10.  maj  mødte 
der  de  morgenfriske  i  Søborg  et 
underligt  syn.  Tre  pyramider  af  stof 
stod  uden  for  kirken  på  Maglegårds 
Allé.  De  forbipasserende,  der  ikke 
var  helt  vågne,  blev  det,  da  de  gned 
øjnene  en  ekstra  gang.  En  svag  røg 
kom  op  af  et  rør  i  midten.  Hvad  var 
dog  det? 

Det  var  såmænd  »bare«  Søborg 
Wards  APAJP'ere,  der  indviede  deres 
nye  telte,  som  slet  ikke  hedder  telte 
men  lawu'er.  De  fleste  naturfolk, 
som  har  haft  brug  for  at  kunne  flytte 
med  deres  bolig,  har  en  telttype  som 
de  indianske  tipier  og  de  samiske 
lawuer.  De  er  praktiske,  for  man  kan 
i  modsætning  til  andre  telttyper  også 
have  bål  eller  varmeovn  i  dem.  Og 
så  er  de  nemme  at  sætte  op  og  tage 
ned.  Lawuerne  var  sat  op  i  løbet  af 
aftenen,  og  skulle  den  efterfølgende 
dag  danne  rammen  for  et  loppemar- 
ked, der  var  et  indtjeningsprojekt  til 


Søborg  Wards  spejderkasse.  En 
wardsaktivitet,  der  blev  et  eksempel 
på,  hvordan  en  lille  idé  kan  blive  til 
et  helt  wardsprojekt. 

Ideen  til  et  loppemarked  blev 
barslet  allerede  ved  juletid,  men  af 
forskellige  årsager,  blev  den  ikke  ført 
ud  i  livet.  Samtidig  blev  wardets 
spejdere  velsignet  med  en  arv,  der 
gjorde  det  muligt  at  indkøbe  nye 
telte.  Kravet  til  teltene  var,  at  de 
skulle  kunne  bruges  af  alle  grupper 
til  flere  arrangementer,  men  primært 
til  APAJP,  så  man  havde  noget  stort, 
som  man  kunne  samles  i  på  de  store 
lejre.  Valget  fald  på  den  norske 
telttype  lawu. 

Nu  skulle  der  findes  anvendelse 
for  de  nye  telte,  og  ideen  med  et 
loppemarked  blev  taget  frem  igen. 
Og  den  voksede  til  også  at  involvere 
mange  medlemmer  samt  forråds-  og 
aktivitetskomiteen. 

Effekter  skulle  indsamles  og  sorte- 


res, kirken  skulle  reserveres,  plaka- 
ter skulle  op,  fredag  aften  skulle 
teltene  sættes  op,  de  sidste  effekter 
skulle  sorteres,  der  skulle  overnattes 
i  teltene,  (så  de  ikke  forsvandt),  mad 
til  de  unge  fredag,  mad  til  wardet 
skulle  planlægges  og  laves,  smags- 
prøver og  varer  til  forrådsboden 
skulle  skaffes  plus  det  løse,  der  altid 
opstår  uforudset,  og  loppemarkedet 
skulle  starte  lørdag  d.  10  maj  klok- 
ken 12:00.  Det  lød  da  meget  nemt. 

Men  det  viste  sig,  at  det  ikke  var 
helt  nemt  at  få  teltene  fra  Norge  til 
Danmark  (Norge  er  ikke  i  EU),  og 
det  gjorde  det  ikke  bedre,  at  der  var 
lidt  fejlleveringer.  Da  alt  burde  være 
på  plads,  havde  DFDS  Transport  lige 
»mistet«  et  teltstativ! !  Alt  havde  taget 
uendelig  lang  tid  og  kostet  rigtig 
mange  telefonopringninger.  Det  var 
næsten  ikke  til  at  bære  bare  én  dag 
før  det  store  arrangement.  Men  der 
skete  simpelthen  et  mirakel.  Torsdag 
eftermiddag  blev  der  tryllet  et  nyt 
stativ  frem,  DFDS  tog  telefonen  1. 
gang,  og  fredag  den  9.  blev  stativet 
afleveret  af  DFDS  Transport. 

Allerede  onsdag  aften  havde  hele 
GUF-salen  summet  af  et  virvar  af 
unge  mennesker,  ledere,  hjælpere, 
loppeting  og  borde.  Alt  blev  samlet  i 
mellemgangen,  så  GUF  salen  kunne 
bruges  resten  af  ugen.  Fredag  aften 
blev  der  igen  knoklet  af  flittige  AP/ 
UP'ere,  og  da  vi  fik  teltstængerne  var 
jublen  stor,  men  ak  . . .  Ringen,  der 
skulle  holde  stængerne  på  plads, 
brast  i  en  dårlig  svejsning!  Igen  fik  vi 
englehjælp  i  form  af  et  medlem,  der 

lige  tog  turen  fra  Kastrup  til  Søborg 
og  fiksede  det  på  under  en  halv 
time.  Et  stort  tak. 

Sent  fredag  aften  fald  roen  over 
Maglegårds  Allé  83.  Spaghettisovsen, 
som  wardets  medlemmer  kom  med, 
var  super,  og  der  blev  hygget  i  telte- 
ne. Allerede  klokken  5  lørdag  mor- 
gen var  nogle  friske  UP'ere  oppe 
(luften  var  meget  frisk)  og  snakken 
gik.  Efter  lidt  varm  saft  kom  roen 
tilbage  og  først  omkring  klokken  8 
kom  der  liv  i  soveposerne.  Der  blev 
serveret  nybagte  snegle  og  varme 
rundstykker  til  de  seje,  der  havde 
overnattet  ude,  og  så  blev  der  igen 
knoklet.  Alt  blev  hentet  inde  fra 
bygningen,  for  om  lørdagen  var  der  i 
GUF-salen  basketball,  folkedans  og 
teaterprøver  på  The  Garden.  Der 
blev  prismærket,  og  det  sidste  tøj 
blev  hængt  op.  Vi  skulle  jo  være  klar 
til  at  starte  klokken  12.  Allerede 
klokken  9  kom  de  første  kunder,  og 
hvad  gør  man  så?  Det  var  vi  ikke  helt 
forberedte  på.  »Hvorfor  har  vi  ikke 
set  nogen  reklamer  i  avisen?«  blev  vi 
spurgt.  Faktisk  havde  vi  holdt  lav 
profil,  da  vi  ikke  vidste,  hvor  meget 
vi  fik  til  salg.  Men  vores  frygt  blev 
gjort  til  skamme.  Der  var  blevet 
doneret  utroligt  mange  gode  ting  og 
sager.  Alt  fra  vridemaskine,  flotte  nye 
tennisketsjere,  mormors  porcelæns- 
opsatser  med  guldkanter,  næsten  nyt 
tøj  og  fint  køkkengrej  til  parfumer, 
lamper,  pakker  med  bleer  og  engle 
kunne  købes.  De  første  kunder  blev 
afvist.  Kom  igen  klokken  12.  Men 
klokken  11  havde  vi  fuld  gang  i 


salget.  Og  til  damen  fra  Frederiks- 
berg, der  gik  forgæves:  Der  står  en 
hvid  skål  og  venter. 

Hele  kirken,  forpladsen  og  græs- 
plænen summede  af  liv.  Selv  ude  på 
vejen  gik  salget  strålende.  Bilvask 
med  støvsugning  blev  en  stor  succes, 
og  hvor  mange  pandekager  der  blev 
bagt  og  solgt  i  lawuen,  er  der  vist 
ikke  helt  talt  på.  Men  de  smagte 
godt,  og  der  var  gang  i  panderne  i 
teltet  til  det  sidste. 

Vejret  havde  hele  ugen  været 
temmelig  vådt,  men  lige  præcis  den 
lørdag  holdt  det  tørt.  Vore  bønner 
var  blevet  hørt.  Men  pludselig  trak 
himlen  sig  sammen  og  blev  meget 
mørk  og  truende.  Samtidig  fik  vi 


telefonisk  at  vide:  »Det  styrter  ned 
med  regn  flere  steder  rundt  om 
Søborg«.  En  rask  beslutning  blev 
taget:  Vi  skal  have  pakket  sammen, 
inden  vi  »drukner!«  Hurtigt  kom 
teltene  ned,  og  boderne  blev  ryddet, 
mens  skyerne  holdt  sig  lige  over  os. 
Det  var  egendig  planlagt,  at  der 
skulle  være  serveret  mad  til  alle  om 
eftermiddagen,  men  i  forbindelse 
med  den  hurtige  sammenpakning 
var  der  ikke  så  mange  mennesker 
tilbage.  Som  alt  i  den  interaktive 
proces,  det  havde  været  at  få  vores 
loppemarked  op  at  stå,  så  blev  det 
anderledes  end  først  planlagt.  De 
seje,  der  blev  til  slut,  fik  dejlig  chili 
con  carne.  Dagen  efter,  søndag,  var 


Handlende  gjorde  nogle  gode  kup  ved  loppemarkedet. 

det  mors  dag,  og  der  var  chili  til  alle 
efter  møderne  om  eftermiddagen. 

På  trods  af  at  ikke  alt  gik  som 
planlagt,  var  det  en  dejlig,  hyggelig 
dag  for  wardet.  Vi  havde  mindst  120 
gæster  fra  gaden  (tænk  hvis  vi  havde 
haft  annonceret),  og  vi  fik  et  fmt 
overskud.  Vi  lærte  en  masse  om  at 


søster  Klausen  fra  Ålborg  Ward, 
kørte  vi  til  Provo,  hvor  jeg  skulle 
møde  på  Missionærskolen. 

Min  første  dag  her  var  meget 
afslappende.  Jeg  hørte  til  de  tidligt 
ankomne,  for  jeg  kom  en  tirsdag,  og 
de  fleste  ankommer  om  onsdagen, 
hvor  der  er  velkomst.  Her  kommer 
venner  og  familie. 


få  alle  Kirkens  organisationer  til  at 
arbejde  sammen,  og  vi  fik  en 
masse  erfaring  med,  hvordan  man 
holder  loppemarked.  Hvem  ved, 
måske  kan  det  blive  tradition  at 
holde  forårsloppemarked  i  Søborg 
Ward.  ■ 

Erszébet  Bemscherer,  Søborg  Ward. 


mine  lægeundersøgelser,  og  de 
havde  givet  mig  de  vaccinationer, 
jeg  skulle  have,  skulle  jeg  op  på  mit 
midlertidige  værelse  og  hente  min 
bagage  og  bringe  den  til  det  nye  sted, 
jeg  skulle  bo.  Min  nye  kammerat  hed 
ældste  Freeman.  Han  skulle  på 
mission  i  Danmark.  De  andre  på  mit 
værelse  skulle  til  Norge  ligesom  jeg. 


Jeg  havde  en  god  tid  på  Missio- 
nærskolen på  trods  af,  at  jeg  kun  var 
der  i  tre  uger,  hvor  jeg  lærte,  hvor- 
dan jeg  skulle  undervise  osv.  Sproget 
kunne  jeg,  før  jeg  kom  til  Missionær- 
skolen. 

Den  9.  december  ankom  jeg  til 
Oslo  Lufthavn  og  blev  modtaget  af  et 
missionærægtepar,  som  tjener  på 
missionskontoret.  Missionspræsiden- 
ten  og  hans  assistenter  var  til  zone- 
konference i  Stavanger  den  dag,  så 
de  havde  ikke  mulighed  for  at  hente 
mig. 

Da  jeg  skulle  hente  min  bagage, 
var  min  kuffert  ødelagt.  Jeg  meldte 
det  til  SAS,  og  de  var  villige  til  at 
henvise  mig  til  en  butik,  hvor  jeg 
kunne  vælge  en  ny  kuffert. 

Senere  samme  dag  tog  ældsterne 
og  jeg  ud  for  at  undervise  to  unge 
mænd  i  første  lektion,  og  senere 
underviste  vi  et  nyt  medlem  i  4. 
lektion  for  nye  medlemmer.  Det  var 
herligt  allerede  første  dag  i  missions- 
marken  at  få  mulighed  for  at  under- 
vise. 

Da  vi  kom  til  ældsternes  lejlig- 
hed, hvor  også  missionspræsiden- 
tens  assistenter  bor,  fortalte  en  af 
assistenterne,  hvor  jeg  skulle  tjene. 
Jeg  blev  meget  overrasket,  da  han 
sagde  Bodø,  for  på  Missionærskolen 
havde  vores  lærer  fortalt,  at  om 
vinteren  er  der  meget  koldt  og 
mørkt  hele  dagen.  Så  jeg  blev  jo  lidt 
nervøs  for,  hvordan  jeg  ville  kunne 
takle  mørketiden,  for  når  solen  er 
borte,  bliver  man  meget  let 
deprimeret.  Samtidig  var  vores 


Missionærbrev  fra  Norge 


Den  18.  november  2002  påbe- 
gyndte jeg  min  mission  tidligt 
om  morgenen,  hvor  jeg  skulle  flyve 
fra  Kastrup  Lufthavn  til  Salt  Lake  City. 
Det  var  meget  vemodigt,  for  det 
indebar  også,  at  jeg  måtte  tage  af- 
sked med  min  familie,  som  jeg  ikke 
ville  se  i  to  år. 

Jeg  rejste  via  London  og  Chicago, 
og  i  Salt  Lake  City  blev  jeg  hentet  af 
Travis  Rigby,  der  tidligere  har  tjent 
som  missionær  i  Danmark.  Han 
sørgede  for,  at  vi  kunne  overnatte 
hos  hans  søster  i  Salt  Lake  City,  for 
hans  hus  lå  for  langt  ude. 

Næste  morgen  kørte  vi  til  Tempel- 
pladsen, så  jeg  kunne  få  den  oplevel- 
se med.  Efter  en  god  rundtur  på 
Tempelpladsen,  hor  jeg  bl.a.  traf 


Men  min  første  dag  blev  jeg  sat 
sammen  med  tre  kammerater,  som 
jeg  skulle  dele  værelse  med.  Vi  hav- 
de et  par  klasser  den  dag.  Næste  dag 
kom  resten  af  den  store  gruppe  nye 
missionærer,  og  vi  skulle  alle  samles 
til  velkomst  i  den  store  konference- 
sal. Jeg  havde  ikke  min  egen  familie 
med,  men  jeg  har  nogle  slægtninge 
i  Provo,  som  havde  valgt  at  være 
sammen  med  mig  på  den  store 
velkomstdag  for  alle  de  nye  missio- 
nærer. Efter  velkomsten  skilles  man. 
Familien  går  én  vej,  og  vi  missionæ- 
rer en  anden. 

Vi  skulle  gennem  lægetjek,  have 
bøger,  have  at  vide  hvem  vores  nye 
kammerat  var,  og  hvor  vi  skulle  bo. 

Da  jeg  endelig  var  færdig  med  alle 

lejlighed  en  firemands  lejlighed,  og 
den  var  meget  trang. 

Men  på  trods  af  mørketiden  gik 
missioneringen  frem.  Min  første 
kammerat  hed  ældste  Turner.  Jeg 
arbejdede  sammen  med  ham  i  to 
måneder.  Ældste  Albrecht  blev  min 
næste  kammerat,  og  det  blev  til  fire 
måneder  i  mørke  Bodø.  De  sidste 
måneder  gik  lettere,  fordi  det  blev 
lysere  og  lysere,  og  solen  kom  frem. 

Bodø  Gren  har  ca.  30  medlemmer, 
så  vi  havde  selvfølgelig  travlt  med  at 
skaffe  en  masse  nye  interesserede  til 
denne  lille  gren. 

Faktisk  havde  vi  en  masse  under- 
søgere, som  er  utroligt  interessere- 
de. Nogle  af  dem  nærmer  sig  dåb, 
og  det  er  det  mest  vidunderlige,  når 
undersøgerne  kan  fortælle  om  deres 
oplevelser  med  at  studere  og  bede, 
og  når  de  har  følt  den  Helligånd.  Da 
er  det,  at  undersøgeren  ved  at  sam- 
arbejde og  lytte  til  den  Helligånd 
arbejder  sig  frem  mod  at  lade  sig 
døbe. 

I  Bodø  er  der  meget  flot  natur, 
flotte  høje  fjelde,  og  så  er  der  nord- 
lys. Det  er  utroligt  flot  at  se  på;  det 
bevæger  sig  som  bølger  henover 
himlen. 

Så  på  trods  af  en  kold,  våd  og 
mørk  tid  blev  det  lysere  tider,  og  folk 
på  gaden  blev  mere  modtagelige  og 
havde  til  og  med  et  smil  på  læberne. 

Da  næste  forflyttelsesdag  kom  den 
26.  marts,  skulle  jeg  flytte  ned  til 
Moss.  Det  var  lidt  af  en  overraskelse, 
men  jeg  syntes,  det  var  herligt  at 
komme  til  Moss,  for  jeg  har  været 


Ældste  Jacob  Larsen  sammen  med  undersagerne  Elli  og  Arne  (søskende)  fra  Bodø. 


der  meget  før  min  mission,  så  jeg 
kender  en  del  i  wardet.  Det  var 
mærkeligt  at  komme  tilbage  som 
missionær.  Ikke  alle  medlemmerne 
har  vænnet  sig  til  at  tiltale  mig  ældste 
i  stedet  for  mit  fornavn. 

I  Moss  fik  jeg  en  ny  kammerat, 
som  hedder  Hansen,  men  det  blev 
kun  kort,  for  han  rejste  hjem  i  maj 
måned.  Men  sådan  er  det  missionær- 
livet. Vi  flytter  rundt  hele  tiden. 
I  slutningen  af  maj  fik  jeg  min  fjerde 
kammerat. 

Her  i  Moss  har  vi  en  masse  gang 
i  tingene.  Jeg  nyder  min  tid  som 
missionær  her  i  Norge  og  den  mulig- 
hed, jeg  har  for  at  kunne  bære  mit 
vidnesbyrd  om  det,  jeg  ved,  er  sandt, 
til  alle  mine  brødre  og  søstre,  som 
bor  her  i  dette  herlige  land. 

Jeg  vil  til  slut  bære  mit  vidnesbyrd: 
Jeg  ved,  at  denne  kirke  er  den  ene- 
ste sande  kirke  på  jorden.  Jeg  ved,  at 
Joseph  Smith  var  en  sand  profet. 
Jeg  elsker  Herrens  værk,  dette  store, 
vidunderlige  værk,  som  nu  igen  er 
på  jorden.  Husk  altid,  at  det  er  os 
som  missionærer,  som  har  til  opgave 


at  undervise  og  forberede  de  af 
Guds  børn,  som  I  medlemmer 
henviser  til  os.  I  Jesu  Kristi  navn. 
Amen.  ■ 

Ældste  Jacob  Larsen  fra  sin  mission 
i  Norge. 


Strøtanker  om  »at 
være  eller  ikke 
være(( 


t  være  eller  ikke  være«  er  en 
ofte  citeret  replik  fra  Shake- 
speares Hamlet. 

Når  jeg  tænker  tilbage  til  min 
barndom  for  65  år  siden,  var  det 
ganske  almindeligt,  at  forældrene 
sagde  til  deres  børn:  »Pas  dine  lekti- 
er; sørg  for  at  blive  til  noget,«  og  så 
blev  der  henvist  til  personer,  som 
var  »blevet  til  noget.« 

Alle  forældre  har  jo  det  ønske, 
at  deres  familie  skal  have  et  godt 
liv,  og  det  er  jo  klart  for  alle,  at 
lærdom  letter  livets  gang. 
Når  de  gamle  henviste  til 

uddannelse,  var  et  ikke  altid  boglig 
uddannelse,  for  på  den  tid  var  en 
god  håndværker  en  anset  person  i 
samfundet,  og  han  var  i  stand  til  at 
sørge  for  sig  selv  og  sine. 

Det,  som  man  indprentede  sine 
børn,  var,  at  det  gjaldt  om  at  være 
et  tilskud,  et  aktiv  for  samfundet, 
familien  eller  arbejdspladsen  og 
ikke  en  klods  om  benene,  en  byrde, 
som  andre  skulle  trækkes  med. 

Ser  man  i  ordbogen,  står  ordet 
»forældre«  som  et  udtryk  for  dem, 
der  er  ældre  og  gået  forud  for  en 
selv  og  stammer  fra  det  tyske  »Vorel- 
tern«,  som  betyder  forældre.  Jeg  kan 
huske,  at  min  far  og  bedstefar  skrev 
til  mig,  da  jeg  var  ung,  at  skulle  jeg 
lave  dumheder,  skulle  jeg  lære  af 
dem  og  ikke  begå  de  samme  fejlta- 
gelser, som  de  havde  lavet. 

»At  være  eller  ikke  være«  er  et 
aspekt,  som  går  igen  mange  gange 
i  forskellige  sammenhænge  i  den 
hellige  skrift,  som  er  en  standard  for 
os. 

Jeg  tænker  på,  at  allerede  da  Adam 
overtrådte  i  Edens  Have,  kan  vi  læse, 
at  Herren  kom  til  Adam  og  Eva. 

I  Mose  Bog  kapitel  4,  vers  15,  kan 
vi  læse:  »Og  jeg,  Gud  Herren,  kaldte 
på  Adam  og  sagde  til  ham:  Hvor  går 
du  hen?« 

Adam  var  på  vej  væk  fra  Herren 
og  det  liv,  hvor  han  havde  samkvem 
med  Ham.  Her  har  vi  et  afgørende 
tidspunkt  for  mennesket  til  »at  være 
eller  ikke  være.« 

Med  det  ovenforstående  i  tanker- 
ne vil  jeg  gå  videre  med  lærdomme 


af  ældste  Dallin  H.  Oaks  fra  en  tale, 
han  holdt  ved  oktoberkonferencen 
i  2000,  en  tale  han  kaldte  »En  udfor- 
dring til  at  blive.«  Jeg  tror,  at  det  er 
en  tale,  som  i  tiden  fremover  vil 
blive  klassificeret  som  en  af  Kirkens 
klassiske  taler. 

Oaks  siger:  »I  modsætning  til 
verdens  institutioner,  som  lærer  os 
at  vide  noget,  så  udfordrer  Jesu 
Kristi  evangelium  os  til  at  blive  til 
noget.« 

Som  jeg  forstår  talen,  bliver  vi 
belært  om,  at  for  at  komme  tilbage 
til  Gud  må  vi  komme  til  det  stadie, 
hvor  vi  har  de  egenskaber,  der  skal 
til  for  at  være  hos  Gud.  Altså  at  være. 

Oaks  fortsætter:  »Evangeliets 
befalinger,  ordinancer  og  pagter  er 
ikke  en  liste  over  indskud,  som  det 
forlanges,  at  vi  foretager  på  en  him- 
melsk konto.« 

Det  forstår  jeg  på  den  måde,  at 
det,  der  betyder  noget,  er,  hvad 
efterlevelsen  af  disse  principper  har 
gjort  os  til;  ikke  hvor  mange  gange 
vi  har  udført  dem. 

Oaks  siger  videre:  »Vi  gør  os  for- 
tjent til  evigt  liv  ved  en  omvendelses- 
proces,  som  ikke  blot  er  en  overbe- 
visning, men  en  gennemgribende 
ændring  af  vores  natur.« 

Oaks  illustrerer  sine  belæringer 
med  følgende:  »En  velhavende  far 
vidste,  at  hvis  han  overlod  sin  rig- 
dom til  et  barn,  der  endnu  ikke 
havde  udviklet  fornøden  visdom  og 
statur,  ville  arven  sandsynligvis  gå 
tabt.  Faderen  sagde  til  sit  barn:  Alt, 
hvad  jeg  har,  kan  jeg  give  dig  -  ikke 


kun  min  rigdom,  men  også  min 
stilling  og  status  blandt  menneskene. 
Det,  som  jeg  har  lært,  kan  jeg  let 
give  dig,  men  det,  som  jeg  er,  må  du 
selv  opnå.  Du  skal  gøre  dig  fortjent 
til  din  arv  ved  at  lære,  hvad  jeg  har 
lært,  og  ved  at  leve  sådan,  som  jeg 
har  levet.  Jeg  giver  dig  de  love  og 
principper,  som  har  givet  mig  min 
visdom  og  status.  Følg  mit  eksempel, 
tilegn  dig  det,  som  jeg  har  tilegnet 
mig,  så  bliver  du,  som  jeg  er,  og  alt 
det,  som  jeg  har,  bliver  dit.« 

Læs  til  sammenligning  L&P  76:50- 
70;  her  er  der  visdom  at  hente. 

Moroni  sagde:  »Derfor  må  menne- 
skene have  kærlighed,  ellers  kan  de 
ikke  arve  det  sted,  som  du  har  be- 
redt i  din  Faders  boliger«  (Ether 
12:34). 

Oaks  belærer  om,  at  årsagen  til, 
at  kærligheden  aldrig  hører  op,  og 
årsagen  til,  at  kærligheden  er  større 
end  selv  de  mest  betydningsfulde 
gode  gerninger  er,  at  kærlighed, 
»Kristi  rene  kærlighed«,  ikke  er  en 
handling  men  en  tilstand.  Man 
tilegner  sig  kærlighed  gennem  en 
række  handlinger,  der  fører  til 
omvendelse.  Kærlighed  er  noget, 
man  er.  (Se  evt.  1  Kor  13  og  Moroni 
7:44-48). 

At  beskæftige  sig  med  disse  tanker 
bør  medfølge,  at  man  evaluerer 
sig  selv  og  gør  status.  Er  jeg  ordets 
hører,  eller  er  jeg  ordets  gører? 
Hvor  går  jeg  hen? 

»At  være  eller  ikke  være,«  det  er 
spørgsmålet.  ■ 

Hans  M.  Larsen,  Slagelse  Ward. 


